text: бегенов мәди қайпыұлы (1916, қазіргі қазақстан республикасы маңғыстау облысы бейнеу ауданы ақжігіт украина, запорожье қ.) екінші дүниежүзілік соғысқа қатысушы, сержант, бөлімше командирі. қазақ. кеңес әскері қатарына 1938 ж. шақырылған. 1942 ж. желтоқсанда майданға жіберіліп, 619-полктің (з-украина майданы, 12-армия, 203-атқыштар дивизиясы) құрамында ұрыстарға қатысты. 1943 жылдың 25 қазанында новый кичкас (қазіргі запорожье қ.) маңында днепр өзенінен өту кезінде ерлік көрсетті. бегенов жау пулеметінің атыс нүктесі орналасқан жерді анықтап, артиллерия оғымен атқылады. содан кейін оның бөлімшесі жаудың траншеясына бірінші болып жетіп, қолма-қол шайқаста бірнеше гитлершіні жойды. бегенов екінші траншеяны басып алу үшін жауынгерлермен шабуылға шықты. нәтижесінде полк әскері алға жылжуға мүмкіндік алды. бегеновке жасаған ерлігі үшін ксро жоғары кеңесі төралқасының жарлығымен кеңес одағының батыры атағы берілді (19.3.1944). ленин, «қызыл жұлдыз» ордендерімен марапатталды.